b'\n_START_ARTICLE_\nFor galleriet\n_START_SECTION_\nOm programmet\n_START_PARAGRAPH_\nProgrammet inneholdt humor, musikk, diverse stunt samt debatt. I tillegg var det i hver episode en tilfeldig forbipasserende p\xc3\xa5 gaten som fikk en utfordring av en uteg\xc3\xa5ende reporter. Anne Enger Lahnstein og Erik Solheim var programmets f\xc3\xb8rste gjester._NEWLINE_Tor Erling Staff hadde en egen sekvens hvor han inviterte en profilert gjest til samtale. F\xc3\xb8rste gjest som ble \xc2\xabgrillet\xc2\xbb av Staff var den omstridte innvandringsmotstanderen Arne Myrdal._NEWLINE_Humoristene Knut Borge og Torkjell Berulfsen hadde ogs\xc3\xa5 faste innslag i programmet.\n_START_SECTION_\nSeertall og anmelderne\n_START_PARAGRAPH_\nTil tross for h\xc3\xb8ye seertall (2,5 millioner p\xc3\xa5 det meste) ble programmet tidvis slaktet av anmelderne. Flere sinte TV-seere kontaktet NRK og Kringkastingsr\xc3\xa5det \xc3\xb8nsket p\xc3\xa5 et tidspunkt \xc3\xa5 legge det ned. S\xc3\xa6rlig krass var omtalen av premieren i 1991 der VG hevdet at Oslo og Akershus \xc2\xabtotalslaktet\xc2\xbb programmet, mens det fikk kj\xc3\xb8lig mottakelse i resten av landet. VG baserte seg p\xc3\xa5 en TV-unders\xc3\xb8kelse utf\xc3\xb8rt av Scanfact._NEWLINE_P\xc3\xa5 slutten av 1990-tallet ble episoden der L\xc3\xb8nning og Christensen sang duett (med p\xc3\xa5lagt lyd) harselert med av humorprogrammet \xc3\x85pen post.'